OzLabs/hebrew-wiki-articles huggingface dataset:
ה'תשע"ג

== אירועים ==
* כ"ט בחשוון – צה"ל פותח במבצע עמוד ענן עם חיסולו של אחמד ג'עברי, מפקד הזרוע הצבאית של החמאס. המבצע הסתיים כעבור שבוע בח' בכסלו בהכרזה על הפסקת אש.
* י"א בשבט – הבחירות לכנסת התשע עשרה.
* ז' בניסן – השבעת ממשלת ישראל השלושים ושלוש
* ט' בניסן – נשיא ארצות הברית ברק אובמה החל ביקור בן שלושה ימים בישראל
* כ"ח בניסן - הפעם הראשונה שתקופת שמואל נפלה בתאריך זה
* י"א בסיוון - הרצח בסניף בנק הפועלים בבאר שבע
* א' באב - הפעם הראשונה שתקופת שמואל נפלה בחודש אב
* י"ז באב – בחירות לרבנות הראשית לישראל במסגרתם נבחרו הרב יצחק יוסף והרב דוד לאו

== נולדו ==
* ט"ו באב – הנסיך ג'ורג' מוויילס, השני בסדר הירושה לכתר הבריטי 

== נפטרו ==
* ב' בתשרי – חיים חפר, פזמונאי ישראלי
* כ"ה בתשרי – רבי אברהם גנחובסקי
* כ' בכסלו – רבי עמרם יצחק זקס
* כ"ו בכסלו – ענת גוב, מחזאית ישראלית
* כ"ז בכסלו – רבי מנדל וינבך
* ו' בטבת – אמנון ליפקין–שחק, הרמטכ"ל ה–15 של צה"ל ושר בממשלת ישראל
* י"ט בטבת – הרב אברהם יעקב מסדיגורה – האדמו"ר מסדיגורה וחבר במועצת גדולי התורה
* כ"ו בטבת – רבי משה ארנסטר
* כ"ז בטבת – רבי שלמה ברוודה
* ג' בשבט – רבי יעקב בלוי
* ז' בשבט – רון נחמן, ראש עיריית אריאל וחבר כנסת
* כ"ו בשבט – מנחם אלון, המשנה לנשיא בית המשפט העליון לשעבר
* ל' בשבט – דוד הרטמן, רב ליברלי ומייסד מכון שלום הרטמן
* ז' באדר – שמואל קראוס, זמר ישראלי
* י"ג באדר – יוסף פרידנזון, עיתונאי ועסקן יהודי אורתודוקסי בארצות הברית
* כ"ג באדר – הרב מנחם פרומן, הרב של תקוע ופעיל שלום
* ה' בניסן – מרינה סולודקין, חברת כנסת
* ה' בניסן – רוחמה שיין, סופרת ומחנכת חרדית
* כ"ה בניסן – אמנון דנקנר, פובליציסט וסופר
* ב' באייר – הרב יעקב יוסף, רב וחבר כנסת
* כ"ב באייר – דבורה עומר, סופרת ילדים ונוער
* ג' בתמוז – הרב יהושע ישעיה נויבירט, רב וראש ישיבה, מחבר הספר שמירת שבת כהלכתה

== פרסי ישראל ==
*יורם בילו – חקר הסוציולוגיה והאנתרופולוגיה
*גדעון דגן – חקר מדעי כדור הארץ וחקר האטמוספירה
*אליהו הכהן – מפעל חיים – תרומה מיוחדת לחברה ולמדינה
*חוה טורניאנסקי – חקר לשונות היהודים וספרויותיהם וחקר התרבות העממית
*אדם מזור – תחום האדריכלות והעיצוב
*רון נחמן (לאחר מותו) – מפעל חיים – תרומה מיוחדת לחברה ולמדינה
*נתן נלסון – חקר מדעי החיים
*נולה צ'לטון – תחום אמנות הבמה
*יוסף קפלן – חקר ההיסטוריה של עם ישראל

== לוח שנה ==





===מאפייני לוח השנה===



== קישורים חיצוניים ==
* [http://hl.ios.st/IOS/Users/hl.ios.st/Files/L5773.pdf לוח שנה לשנת ה'תשע"ג] , מעוצב להדפסה, מאתר 'הוצאת לוח'
ה'תשע"ד

==אירועים בשנה זו==
===בפוליטיקה===
* י"ח בחשוון – הבחירות לרשויות המקומיות בישראל.
* י"ב בסיוון – ראובן ריבלין נבחר לנשיא מדינת ישראל העשירי.
* י' בתמוז – פורץ מבצע צוק איתן, עימות צבאי בין ישראל לארגוני הטרור הפלסטינים ברצועת עזה. המבצע מסתיים כעבור 50 ימים, ב–ל' באב, בהפסקת אש שאחריה השקט נשמר באופן יחסי עד לתחילת ה'תשע"ו.

==נפטרו==
* ג' בחשוון – הרב עובדיה יוסף הראשון לציון הרב הראשי הספרדי וראש מועצת חכמי התורה (נולד בה'תרפ"א).
* ט"ז בחשוון – הרב אברהם צוקרמן ראש ישיבת בני עקיבא כפר הרואה וראש מרכז ישיבות בני עקיבא (נולד בה'תרע"ו).
* כ"ד בכסלו – אריק איינשטיין זמר ישראלי (נולד בה'תרצ"ט).
* א' בטבת – ספי ריבלין, שחקן וקומיקאי ישראלי (נולד בה'תש"ח).
* ה' בטבת – אסתר שטרייט–וורצל, סופרת ישראלית, מורה במקצועה, שכתבה בעיקר לבני נוער (נולדה בה'תרצ"ב).
*י"ג בטבת – הרב בנימין בצרי, ראש מוסדות בית יוסף בבאר שבע ומיסד הסליחות באצטדיון באר שבע.
* י"ז בטבת – דידי מנוסי, פזמונאי, עיתונאי וסאטיריקן ישראלי (נולד בה'תרפ"ח).
* י' בשבט – אריאל שרון, ראש ממשלת ישראל לשעבר (נולד ה'תרפ"ח).
* י"ח בשבט – עזריה אלון – סופר בנושא טבע וארץ ישראל, ממייסדי החברה להגנת הטבע (נולד ב ה'תרע"ט).
* כ"ג באדר א' – פרופ' מנשה הראל, סייר הפלמ"ח, חוקר גאוגרפיה מקראית והיסטורית וחתן פרס ישראל לחקר ידע ארץ ישראל.
* י"ב באדר ב' – מאיר הר–ציון, מייסד יחידה 101 (נולד בה'תרצ"ד).
* א' באייר – אסי דיין– במאי, תסריטאי, שחקן, סופר, פזמונאי, עיתונאי ופובליציסט ישראלי, בנו של השר והרמטכ"ל לשעבר משה דיין (נולד ב–ה'תש"ו)
* כ"ב באייר – אורי אליצור, פובליציסט ועיתונאי ועורך מקור ראשון.
* כ"ח באייר - הרב מרדכי פירון, הרב הצבאי הראשי השני של צה"ל ורב בציריך.
* ג' בסיון – חנה מרון, שחקנית ישראלית, מהכוכבות הגדולות של התיאטרון הישראלי, כלת פרס ישראל לשנת 1973 (נולדה ב–ה'תרפ"ד)
* כ"ב בתמוז - שלום דנינו, ראש עיריית נתיבות לשעבר, וממונה מחוז דרום במשרד הפנים.
* ח' באלול – מני פאר, שחקן ומנחה טלוויזיה ורדיו ישראלי
* י' באלול – ג'ואן ריברס, קומיקאית, סופרת, תסריטאית, במאית ושחקנית קולנוע ושחקנית תיאטרון וידוענית יהודייה אמריקאית, שנודעה בין השאר בשל אהבתה ותמיכתה במדינת ישראל.

==פרסי ישראל==
* שמא פרידמן – חקר התלמוד
* מוטי שגב – חקר הפיזיקה
* יעקב קטן – חקר החקלאות ומדעי הסביבה
* עירד מלכין – חקר ההיסטוריה הכללית
* הרב אהרן ליכטנשטיין – ספרות תורנית
* מרטה וינשטוק–רוזין – חקר הרפואה
* מיכל נאמן – אמנות
* חיים לוי – חקר מדע המדינה, מדעי הניהול ויחסים בינלאומיים
* אבי נאור – מפעל חיים – תרומה מיוחדת לחברה ולמדינה
* עדינה בר–שלום – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===



==הערות שוליים==
ה'תשע"ה

== אירועים ==
ברכת כהנים ברחבת הכותל המערבי, סוכות ה'תשע"ה]]
* י"ז בחשוון – רצח אלמוג שילוני בפיגוע ירי בתחנת הרכבת תל אביב – ההגנה
* כ"ה בחשוון – הפיגוע בבית הכנסת קהילת בני תורה
* ט"ז בטבת – הפיגוע במשרדי "שרלי הבדו"
* י"ח בטבת – הפיגוע במרכול היהודי בפריז
* כ"ד בטבת – תחילת כהונתה של השופטת מרים נאור כנשיאת בית המשפט העליון
* י"ב באדר – נאום בנימין נתניהו בקונגרס
* כ"ו באדר – הבחירות לכנסת העשרים
* י"א בניסן – השבעת הכנסת העשרים
* ג' באייר – חנוכת היכל הזיכרון הלאומי בהר הרצל
* כ"ה באייר – השבעת ממשלת ישראל השלושים וארבע
* כ"ז בתמוז – נחתם הסכם בין איראן למעצמות כדי למנוע מאיראן להשיג נשק גרעיני
* מסילות ותחנות רכבת:
* פתיחתה של תחנת הרכבת נתיבות
* תחילת העבודות לבניית הרכבת הקלה בתל אביב
כבישים ומחלפים:
* סלילת כביש 531 בקטע שבין מחלף שמריהו מזרח במערב ועד מחלף רעננה דרום וסלילת שתי מסילות לאורך הנתיב. הקמת תחנת רכבת ברעננה מערב. הקמת מחלף בהרצליה מזרח (שדרות ירושלים) ומחלף גבעת חן (שדרות בן–גוריון). חלקו המערבי של הכביש ייסלל כדו–מסלולי תלת–נתיבי וחלקו המזרחי כדו–מסלולי דו–נתיבי
* אליפות העולם במפרשיות 470 התקיימה בחוף השקט בחיפה לקראת אולימפיאדת ריו 2016
* אליפות אירופה בכדורגל לנשים (U19) התקיימה בישראל

==נפטרו==
* ג' בתשרי – רבי אברהם מיכלוביץ', האדמו"ר מראדוויל
* ז' בתשרי – שלמה "צ'יץ'" להט, ראש העיר השמיני של תל אביב–יפו
* כ"ג בחשון – הרב יעקב כ"ץ, ראש ישיבת תומכי תמימים ליובאוויטש המרכזית בכפר חב"ד, ורב בית כנסת חב"ד בבני ברק. (נולד ב–ה'תרצ"א)
* כ"ב בטבת – הרב הלל זקס, ראש ישיבת "כנסת הגדולה" במודיעין עילית ומראשי ישיבת חברון
* כ"ג בטבת – הרב מרדכי שמואל אשכנזי, רב היישוב כפר חב"ד. (נולד ב–ה'תש"ג)
* ז' בשבט – דוד לנדאו, עיתונאי ישראלי
* י"ז בשבט – הרב אליעזר שלמה שיק, רב מחסידות ברסלב
* כ"ז בשבט – אורי אורבך עיתונאי, סופר, השר לאזרחים ותיקים וחבר כנסת מטעם סיעת הבית היהודי
* כ"ט בשבט – הרב אלחנן הלפרין, רב בגולדרס גרין לונדון ונשיא התאחדות קהילות החרדים
* ח' בניסן – שמואל רוזן, חידונאי, פזמונאי ואיש רדיו ישראלי במשך 70 שנים
* ט"ו בניסן – הרב שמואל הלוי ואזנר, ראש ישיבה, דיין ופוסק הלכה חרדי, מהבולטים בתקופתו
* כ"א בניסן – הרב חיים שאול גריינימן, תלמיד חכם חרדי ומנהיג קהילה בחוג חזון איש, אחיינו ותלמידו של החזון איש
* א' באייר – הרב אהרון ליכטנשטיין, ראש ישיבת הר עציון וחתן פרס ישראל לספרות תורנית
* י"ח באייר – אריה אליאס, שחקן קולנוע ישראלי
* י"ט באייר – מנשה קדישמן, צייר ופסל ישראלי
* כ"ב באייר – גדעון זינגר, שחקן ישראלי
* כ"ז באייר – הרב משה לוינגר, ממקימי גוש אמונים, ממייסדי מועצת יש"ע וממנהיגיה בעבר
* כ' בתמוז – רבי אליעזר הגר, האדמו"ר מסערט ויז'ניץ
* כ"ז באב – רבי משולם פייש לאווי (השני), האדמו"ר מחסידות טאהש במדינת קנדה
* ג' באלול – רמה מסינגר, שחקנית קולנוע טלוויזיה ותיאטרון ומדבבת

==פרסי ישראל==
* צבי שיפרין – מדעי המזרח הרחוק
* שמואל אחיטוב – חקר המקרא
* שמעון אולמן – חקר המתמטיקה ומדעי המחשב
* זליג אשחר – מדעי החיים
* דייוויד וייסבורד – חקר הקרימינולוגיה 
* דוד גורפינקל – קולנוע
* ארז ביטון – שירה עברית
* אסתר הרליץ – מפעל חיים – תרומה מיוחדת לחברה ולמדינה
* חיים טופול – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===



== הערות שוליים ==
הברלינאי האחרון

הברלינאי האחרון הוא ספר מאת הסופר הישראלי יורם קניוק, שיצא לאור בישראל בשנת 2004, אך ראה אור לראשונה בגרמניה בשנת 2001.

הספר יצא לאור בהוצאת ידיעות אחרונות - ספרי חמד, סדרת פרוזה.

==סיפור העלילה==
הספר מתאר סדרת מסעות אשר ערך הסופר בגרמניה במשך 20 שנה, החל משנות השמונים ועד עת פרסום הספר. בספר הוא עורך חשבון נפש עם המדינה הגרמנית, אזרחיה, ניצולי השואה, ואביו, יליד גרמניה. כמו כן, מנסה קניוק לברר את הזהות החדשה אשר אימצה לעצמה גרמניה.

קניוק מתאר מפגשים עם אנשים מהרחוב הגרמני, לצד מפגשים עם אינטלקטואלים שונים, דוגמת ויכוח פומבי שערך עם הסופר גינטר גראס ופגישה עם הסופר הגרמני היינריך בל. במסעותיו מציב הסופר שאלות קשות בנוגע לאופיים של הנאצים ומידת האחריות אשר מוטלת על האומה הגרמנית.

== קישורים חיצוניים ==
* 
*
* 

קטגוריה:ספרים בעברית
קטגוריה:ספרי 2001
קטגוריה:ספרי ידיעות ספרים
קטגוריה:ספרי יורם קניוק
אליסון קראוס

אליסון קראוס (באנגלית: Alison Krauss; נולדה ב-23 ביולי 1971) היא מוזיקאית וזמרת קאנטרי ובלוגראס אמריקאית, זוכת 27 פרסי גראמי.

נכון לאוקטובר 2021, זכתה קראוס ב-27 פרסי גראמי מתוך 42 מועמדויות, מה שמציב אותה במקום הרביעי בשיאני הזכיות בפרס זה, אחרי גאורג שולטי, ביונסה וקווינסי ג'ונס. קראוס גם הייתה שיאנית הזכיות לזמרת בהיסטוריה של הפרס עד שביונסה קיבלה את הפרס ה-28 שלה בטקס פרסי גראמי ה-63 ב-2021. קראוס זכתה בגראמי הראשון שלה ב-1991, מה שהופך אותה לאמנית השנייה הצעירה ביותר שקיבלה את הפרס.

ב-21 בנובמבר 2019, זכתה קראוס במדליה הלאומית לאמנויות.

== חייה ==
קראוס נולדה בדקטור, אילינוי, ארצות הברית. מגיל 5 עד גיל 11 למדה לנגן בכינור קלאסי. בגיל 8 החלה להשתתף בתחרויות מקומיות לכישרונות צעירים בנגינה, ובגיל 10 הייתה לה כבר להקה משלה, עמה זכתה בתחרות כינור במדינת אילינוי. בשלב מוקדם החלה לאהוב גם מוזיקת בלוגראס (bluegrass) ואף זכתה בכמה תחרויות נגינה בסגנון זה. ב-1987, בהיותה רק בת 16, היא הקליטה את אלבומה הראשון "Too Late to Cry".

קראוס הקימה להקה לצורך סיבוב הופעות בארצות הברית בשם "יוניון סטיישן" (Union Station). אלבום הבכורה של הלהקה יצא ב-1989 וב-1990 הגיעה הלהקה להופעות בישראל בחסות מחלקת המדינה של ארצות הברית, כחלק מסיור של הלהקה בכל המזרח התיכון. בשנת 1995 ראה אור אוסף מיצירותיה של קראוס, בשם "Now that I've found you", בו קטעים מאלבומים קודמים שלה כמו גם מהשתתפויותיה בפרויקטים של אמנים אחרים. האלבום זכה להצלחה רבה, ובעקבותיו הפכה אליסון לכוכבת לא רק בתחום הבלוגראס אלא גם בזרם המרכזי של מוזיקת הקאנטרי. בין היתר שיתפה פעולה עם שאניה טוויין, באלבום מחווה לדולי פרטון שנקרא "Just Like a Woman".

אלבומה של קראוס ו"יוניון סטיישן", "Lonely Runs Both Ways", זכה בפרס גראמי לאלבום הקאנטרי הטוב ביותר לשנת 2005.

בשנת 2007 הקליטה קראוס את האלבום "Raising Sand" יחד עם רוברט פלאנט, אשר נחל הצלחה גדולה וזכה בפרס האלבום הטוב ביותר בטקס הגראמי 2009.

==קישורים חיצוניים==

* 

* 

==הערות שוליים==

קטגוריה:זוכות פרס גראמי
קטגוריה:זוכי פרס גראמי
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
קטגוריה:זוכי המדליה הלאומית לאמנויות
טוטילה

טוטילה הורס את חומות פירנצה; איור בכתבי ההיסטוריון [[ג'ובאני וילאני ]]
טוטילה (Totila, סביבות 510–552) היה מלך האוסטרוגותים בין השנים 541–552. שמו המקורי היה 'באדואילה' (Baduila). הוא כבש חזרה את רוב מרכז ודרום איטליה, אשר היו בידי האימפריה הביזנטית (האימפריה הרומית המזרחית) לאחר שנכבשה מהם.

בקיץ 541 נבחר טוטילה לתפקידו על ידי ראשי הגותים אחרי שהמלך הקודם, ויטיגיס (Witigis) נלקח בשבי לקונסטנטינופוליס. הוא הוכיח את עצמו כמנהיג וכמדינאי. הוא השיג את תמיכת העם על ידי שחרור עבדים וחלוקת אדמות לאיכרים. גם לנכבשים הוא התנהג בתבונה וברחמים ואלה הצטרפו אל צבאו.

בשנת 543 הוא כבש בחזרה את השטחים שנכבשו מקודמו. רק רומא לא הסכימה לשוב לשליטתו. הוא פנה לסאנט הרומאי בכתב והזכיר להם כי הם היו נאמנים לשליט האוסטרוגותי בעבר תיאודריך הגדול אך הם לא נענו להפצרותיו.

בסתיו 544 שלח יוסטיניאנוס הראשון, קיסר האימפריה הביזנטית את מפקד צבאו בליסאריוס לאיטליה לכבוש מחדש את הערים הראשיות. בשנת 546 כבש טוטילה, בראש צבא של גותים ואיטלקים את רומא לאחר מצור שנמשך שלושה חודשים. טוטילה פגש את הצבא הביזנטי באזור דרום איטליה, וכבש את יוון הגדולה (Magna Graecia), הכוללת את בזיליקטה (Basilicata), קלבריה (Calabria), פוליה (Puglia), חלק מקמפניה (Campania) ואזורים דרומית לנאפולי. שיטתו של טוטילה הייתה להשתלט על השטחים הכפריים ולהשאיר לביזנטים את הערים. בינתיים המצביא הביזנטי בליסאריוס כבש מחדש את רומא והחל לבנות מחדש את ביצוריה. בשנת 549 נסוג בליסאריוס וחזר לארצו. טוטילה שב לרומא והשלים את כיבוש איטליה, סרדיניה, קורסיקה, וסיציליה. משימתו הבאה הייתה להגיע עד לחופי יון.

בשנת 550 שלטו הגותים בכל איטליה, להוציא את ערי החוף והעיר רוונה. יוסטיניאנוס לא נשאר אדיש למתרחש באיטליה. הוא החליט לשלוח את צבאו בצי אוניות בפיקודו של נרסס. הצי הפליג דרך הים האדריאטי והגיע לעיר רוונה בצפון איטליה. בשנת 552 נערך הקרב המכריע בין הביזנטים לבין הגותים, קרב טגינאה (או קרב בוסטה גלורום). הצבא הגותי ניגף, וטוטילה מת מפצעיו. ירש אותו אחיינו טאה (Teia), שנהרג גם הוא בקרב תוך פחות משנה, והפך כך לשליט האוסטרוגותי האחרון כשאיטליה שבה לשליטת ביזנטיון.

== קישורים חיצוניים ==

* 
* 

קטגוריה:גותים
קטגוריה:ילידי 516
קטגוריה:נפטרים ב-552
בריח מסתובב

{| border=1 width=300 cellpadding=2 cellspacing=0 align=left style="margin-right:1em;margin-bottom:1em"
|-
|colspan=2 align=center style="background:#eeeeee"|
{| border=0 width=300 cellspacing=0 cellpadding=0
|style="text-align:center;background:#eeeeee"-
|style="font-size:90%;text-align:center;background:#eeeeee"|בריח של רובה M16 ננעל
|-
|style="text-align:center;background:#eeeeee"-
|style="font-size:90%;text-align:center;background:#eeeeee"|שחרור נעילה של בריח ברובה M16
|}
|}
בריח מסתובב הוא שמה של שיטת נעילה המיושמת בסוגים שונים של נשק קל. בשיטה זו, במהלך מחזור הירי הבריח מסתובב כשהוא נוגע בבית הבליעה וננעל במקומו באמצעות זיזים. כתוצאה מכך הגזים הנפלטים בעת בעירת אבקת השרפה דוחפים את הקליע דרך הקנה ואינם נפלטים מקצהו האחורי. בין דגמי הרובים הפועלים בשיטה זו הם הM-16 והAK-47 (קלשניקוב).

הבריח נותר נעול עד אשר הוא נדרך לאחור, על ידי היורה באופן ידני או, בכלי נשק אוטומטיים, על ידי הגזים החוזרים מהקנה. פעולה זו משחררת את נעילת הבריח ומאפשרת פליטה של התרמיל הריק וטעינה של כדור חדש.

== כלי נשק הפועלים בעזרת בריח מסתובב ==
{| class="wikitable"
|+
!שם הנשק
!תמונה
!מערכת פעולה
!ארץ ייצור
!קליברים קיימים
!הערות
|-
|M16
M16A1

M16A2

M4

M4A1

AR-15
|
|בוכנת גזים
|ארצות הברית(מקור)
|5.56x45mm NATO
7.62x51mm NATO

300. Blackout

9x19mm NATO

6.5 Grendel
|במקור יוצרו על ידי ארמלייט אך היום מיוצרים על ידי 
הרבה חברות בארצות הברית בעיקר אך גם בעולם.

AR-15 היא הגרסה האזרחית של ה-M16.
|-
|AK-47
AKM

AK-74
|
|בוכנת גזים, תנועה ארוכה
|רוסיה(במקור)
|7.62x39mm
5.45x39mm

5.56x45mm NATO
|5.56x45mm NATO הוא קליבר שנוסף רק 
לאחר תחילת הייצור בפינלנד על ידי חברת Valmet. 

נגזרות של הנשק הן הגליל הישראלי והואלמט 

הפיני.
|-
|M1 carbine
M1 garand

M14

M1A1
|
|בוכנת גזים, תנועה ארוכה
|ארצות הברית
|30. Carbine
30-06

7.62x51mm NATO

308. Winchester
|M1A1 היא הגרסה האזרחית ל-M14.
רשימת הקליברים לפי סדר הרובים
|-
|AR-18
|
|
|ארצות הברית
|5.56x45mm NATO
|
|-
|L-85A1
L-85A2

L-85A3
|
|
|בריטניה
|5.56x45mm NATO
|גרסת ה-A3 מיוצרת על ידי הקלך וקוך בגרמניה.
|-
|FG-42
|
|
|גרמניה הנאצית
|7.92x57mm Mauser
|
|-
|נשר המדבר
|
|
|ישראל(במקור)
|50. AE
357. Magnum

44. Magnum
|במקור יוצר בישראל אך כיום מיוצר בארצות הברית
|}
ממוזער

==קישורים חיצוניים==

קטגוריה:נשק קל
קטגוריה:כלי ירייה - מבנה ופעולה
לוף

לוף הוא כינויו של בשר משומר שיוצר בלעדית עבור צה"ל על ידי "ריכרד לוי", והפך לאחד מהמאכלים המזוהים ביותר עם צה"ל. מקור השם בשיבוש הביטוי האנגלי "Meat Loaf" שפירושו "קציץ בשר". המילה "לוף" הפכה בעברית לשם גנרי לקציץ בשר משומר. כיום משווק לאסירים בקנטינות (בתי מרכול בבתי סוהר ומעצר המנוהלים על ידי קבלן חיצוני) בבתי הסוהר בישראל.

== היסטוריה ==
ספאם נמכר בסופר מרקט
הבשר המשומר הומצא בשנת 1937 על ידי יצרן המזון האמריקאי "הורמל" כפתרון יצירתי למלאי גדול של בשר חזיר. הבשר נקצץ יחד עם שומן ונארז בקופסאות שימורים, שאיפשרו חיי מדף ארוכים ללא קירור. הבשר המשומר היווה חלק משמעותי בתזונת כוחות בעלות הברית במלחמת העולם השנייה. 

שימורי הבשר המקוריים של חברת "הורמל", בהיותם עשויים מבשר חזיר, אינם עומדים בכללי כשרות או חלאל. כיום, מייצרת חברת "הורמל" גרסה מבשר תרנגול הודו המיועדת למוסלמים. הלוף הצה"לי כשר וישנה אף גרסת "לוף חלק" המיועדת לאלו המקפידים על אכילת בשר חלק ("גלאט").

הלוף היה שנים רבות במנות הקרב אשר חולקו לחיילי צה"ל. בראשית שנות האלפיים החליט צה"ל להוציא את הלוף מהתפריט באופן הדרגתי. ב-2009 הרכישה של הלוף הופסקה לחלוטין לאחר שכל קווי היצור נסגרו והיצרן היחידי שנותר העלה את מחירו. מלאי הלוף נמכר במחירי הפסד (בין שלושה לארבעה וחצי שקלים לקופסה). חלק מהמלאי נמכר לשירות בתי הסוהר.

את הלוף ניתן לאכול ישירות מקופסת השימורים או לטגן אותו.

במדינות דוברות אנגלית מכונה קציץ הבשר גם "ספאם", שם אשר הושאל בעידן האינטרנט לתיאור דואר זבל אלקטרוני.
במקור, "ספאם" הוא שמו המסחרי של הלוף (בשר קצוץ משומר) הוותיק של חברת Hormel Foods. השם הוא קיצור של Spiced Ham (ירך חזיר מתובל), ונעשה בו שימוש בקמפיין השיווקי של החברה מאז 1937. כתוצאה מהקמפיין הפך המונח שם נרדף לבשר משומר שאינו טעים, מזין או מגרה.

==קישורים חיצוניים==

* 

* 
* 
* 
* 

== הערות שוליים ==

קטגוריה:מאכלי בשר
קטגוריה:שימור מזון
קטגוריה:צה"ל
מרית מדברית

מרית מדברית (שם מדעי: Anvillea garcinii, נקראת גם אנווילאה מדברית) היא בן שיח מעוצה ממשפחת המורכבים.

מרית מדברית היא בן שיח הצומח בצורת כדור, גובהו 20 - 50 ס"מ - בהתאם לכמות המים באזור. עליו שונים בין הקיץ והחורף - בקיץ הוא מכוסה עלים קטנים המכוסים שערות לבנות המגנות עליו מפני אור השמש, ובחורף, לאחר הגשם, הוא מצמיח ענפים הנושאים עלים רחבים, צרים מעט בבסיסם, אורכם כ-2 ס"מ ושפתם משוננת.

הפריחה בסוף החורף - מפברואר עד אפריל. התפרחות נישאות בקצות הענפים, קוטרן כ-3 ס"מ, כל פרחיהן צינוריים וצבעם צהוב. התפרחת עטופה במעטפת עלים המאוחים בבסיסם, קצותיהם מחודדים ומגנים על הפרחים. לאחר ההבשלה נסגרת המעטפת ומגנה על הזרעים. בסיס התפרחת מעוצה, ואינו נופל מן הענף אף לאחר מות הצמח. גשם חזק הנמשך כחמש דקות גורם לפתיחת המעטפת, גשם נוסף גורם להתזת הזרעים לסביבות הצמח. מנגנון זה של התזת הזרעים רק לאחר שני גשמים, גורם לזרעים להתפזר רק כאשר ישנה במקום כמות מים המספיקה לנביטת הזרעים ולהתבססותם. ענפי המרית המדברית עמידים ביותר, והם עשויים להישאר במקומם בלי להירקב שנים ארוכות לאחר מות הצמח.

תפוצתה של המרית המדברית סהרו-ערבית; בארץ ישראל היא צומחת בחלקים החמים ביותר של הנגב, מדבר יהודה ובקעת ים המלח, בערוצי נחלים ובסדקי סלעים.

שם הסוג העברי, מרית, נגזר מצורתם של עליו.

==קישורים חיצוניים==

קטגוריה:צמחים שתוארו ב-1836
קטגוריה:טקסונים שתוארו בידי אוגיסטן פיראמי דה קנדול
קטגוריה:מורכבים
קטגוריה:ארץ ישראל: מורכבים
האנציקלופדיה לפילוסופיה של סטנפורד

האנציקלופדיה לפילוסופיה של סטנפורד (באנגלית: Stanford Encyclopedia of Philosophy, בראשי תיבות SEP) היא אנציקלופדיה מקוונת לפילוסופיה הפתוחה לגישה חופשית ומתוחזקת על ידי אוניברסיטת סטנפורד. ה-SEP פותחה בתחילה בעזרת מימון ציבורי מהקרן הלאומית למדעי הרוח והקרן הלאומית למדע בארצות הברית. התוכנית לגיוס כספים ארוך טווח כדי לשמור על גישה חופשית לאנציקלופדיה, נתמכת על ידי ספריות רבות, בהן ספריות אוניברסיטאיות.

מוסדות אלה תורמים תחת תוכנית שהוכנה על ידי ה-SEP בשיתוף פעולה עם הקואליציה למקורות אקדמיים (SPARC), הקואליציה הבינלאומית של שותפויות ספריות (ICOLC) ורשת הספריות הדרום-מזרחית (SOLINET), עם תרומות משוות מטעם הסוכנות הלאומית למדעי הרוח.

כל מאמר נכתב ומתוחזק בידי מומחה בתחומו, לרבות פרופסורים מלמעלה מ-65 מוסדות אקדמיים ברחבי העולם. מחוץ להיותה מקוונת, האנציקלופדיה מבוססת על הגישה האקדמית המסורתית של רוב האנציקלופדיות וכתבי-העת האקדמיים, במטרה להגיע לאיכות מרבית:
* מחבר מומחה הנבחר על ידי עורך או ועדת עורכים בעלת ידע (הגם שלא בהכרח מומחיות) בתחום המכוסה על ידי האוניברסיטה; וגם
* ביקורת עמיתים.

את האנציקלופדיה יצר בשנת 1995 אדוארד נ. זלטה, במטרה לבנות אנציקלופדיה דינמית המתעדכנת בקביעות, ובכך אינה מתיישנת לעולם, בניגוד לאנציקלופדיות המודפסות. כתב-היסוד של האנציקלופדיה מאפשר פרסום מאמרים מנוגדים באותו הנושא על מנת לשקף את חילוקי-דעות הבלתי-נמנעים בין הפילוסופים. נכון לאוגוסט 2022, היו באנציקלופדיה 1,775 ערכים.

==קישורים חיצוניים==

* 
* [http://plato.stanford.edu/ האנציקלופדיה לפילוסופיה של סטנפורד]

קטגוריה:אנציקלופדיות אינטרנט
קטגוריה:אנציקלופדיות לפילוסופיה
דורית ראשוני

דורית ראשוני-מנדיל (1963 – ינואר 2018) הייתה ציירת, אמנית ועיתונאית ישראלית.

==ביוגרפיה==

גדלה ברמת השרון. בצה"ל שירתה בבטאון חיל האוויר בזמן מלחמת לבנון הראשונה. לאחר שחרורה למדה צילום בקמרה אובסקורה, עיצוב אופנה במכללת שנקר, סוציולוגיה ואנתרופולוגיה באוניברסיטת תל אביב. במקביל ללימודיה עבדה בעיתונאות ופרסמה מאמרים רבים, בעיקר ברשת שוקן. בין היתר כתבה מדור בשם "כלכלה ירוקה" על נושאי איכות הסביבה בעיתון "חדשות".

ציוריה נעשו בטכניקות שונות. בעשור האחרון ציירה בעיקר גוף נשי. בתערוכה בשם "נשים-קריירה-עסקים ופוליטיקה", הציגה עשרים ושישה פורטרטים של חברות כנסת ונשים מובילות בכלכלה הישראלית. התערוכה הוצגה בקניון עזריאלי ובלובי הכניסה של בית עיריית תל אביב. בין הפורטרטים המצוירים, נמצאות ציפי לבני, רונית רפאל, דליה איציק ועוד. ביוני 2017 הציגה תערוכה בשם "ציפורים בדואט", תערוכה משותפת עם הצלם יקי אקרמן. 

בשנותיה האחרונות חייתה ברעננה ולימדה ציור וכתיבה יוצרת, איירה ספרים וכתבה ביוגרפיות. היא נלחמה במחלת סרטן השד מאז שנת 2007, ונפטרה בינואר 2018.

== ספריה ==
* מדריך לתייר הנוצרי בארץ ישראל "A Log-Book of my Journey to the Holy Land".שנת 2000
* ספר שירים "יש גם אפשרות כזו" 2010 .
* "ספר הדרכה לכתיבת אוטוביוגרפיה" 2005.
* "להפוך את כל האבנים, סיפורם של חולי סרטן יוצאי דופן", הוצאת פוקוס, 2015.

==גלריה==
<gallery>
DSCF5570.JPG |בהשראת מארק רותקו. אקריל על קנווס 2006
DSCF6440.JPG |נוף מופשט ובית אקריל על קנווס 2007
</gallery>

== קישורים חיצוניים ==

 בארכיון האינטרנט
*
==הערות שוליים==

קטגוריה:סגל בטאון חיל האוויר
קטגוריה:סגל חדשות
קטגוריה:חיילות חיל האוויר הישראלי
קטגוריה:ציירות ישראליות
קטגוריה:ציירים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1963
קטגוריה:ישראלים שנולדו ב-1963
קטגוריה:ישראליות שנפטרו ב-2018
קטגוריה:ישראלים שנפטרו ב-2018
קטגוריה:רמת השרון: אישים
קרב טגינאה

[[האימפריה הביזנטית 527–565]]
קרב טגינאה (Taginae), המכונה גם הקרב של בוסטה גלורום (Busta Gallorum), היה קרב שנערך ביוני או יולי 552. בקרב זה הכניע צבא האימפריה הביזנטית בראשות המצביא נרסס את הצבא האוסטרוגותי, שכלל את הגותים שהיו באיטליה בראשות המלך טוטילה, וכך נסללה הדרך לכיבוש איטליה כולה על ידי האימפריה הביזנטית.

מאז תחילת 549 תכנן שליט האימפריה הביזנטית יוסטיניאנוס הראשון לשלוח את עיקר צבאו לאיטליה על מנת להביא לידי סיום את מלחמתו הממושכת נגד הצבא האוסטרוגותי שהחלה בשנת 535. בשנים 550 ו-551 נאסף צבא משלוח גדול בסלונה (Salona) באדריאטיקה. הצבא כלל יחידות ביזנטיות ויחידות זרות של לומברדים, הרולים ובולגרים.

בשנת 551 נבחר נרסס להנהיג את צבא המשלוח. הוא הוביל את צבאו לאורך חוף הים האדריאטי, התרחק מנמל אנקונה ונחת ברוונה שם החל את מסעו בויה פלמיניה (Via Flaminia) לכיוון רומא.

== לקריאה נוספת ==
<div style="direction: ltr;">
* H.N. Roisl, 'Totila und die Schlacht bei den Busta Gallorum, Ende Juni/Anfang Juli 552', Jahrbuch der Österreichischen Byzantinistik 30 (1981), 25-50.
* Roy Boss, Justinian's Wars: Belisarius, Narses and the Reconquest of the West (Stockport 1993).
* Philip Rance, 'Narses and the Battle of Taginae (Busta Gallorum) 552: Procopius and sixth century warfare', Historia 54 (2005), 424-472.
</div>

== קישורים חיצוניים==

* 
<div style="direction: ltr;">
* [http://www.roman-emperors.org/battles.htm# Locations of this battle and battle of Mons Lactarius]
</div>

טגינאה
קטגוריה:גותים
קטגוריה:המאה ה-6
ה'תשס"ד

==אירועים==
* ח' בתשרי – הפיגוע במסעדת מקסים בחיפה: 21 נרצחים ו–51 נפצעים
* ט' בתשרי – מטוסי חיל האוויר הישראלי מפציצים בסיס אימונים של הג'יהאד האיסלמי ליד דמשק, בתגובה על פיגוע ההתאבדות במסעדת "מקסים" בחיפה יום קודם לכן
* י"א בתשרי – אחמד קריע ("אבו עלאא") נכנס לתפקיד ראש הממשלה ברשות הפלסטינית
* י"ב בחשוון – חשיפת "פרשת רמדיה": משרד הבריאות מודיע כי הגורם לתחלואה הקשה והמסתורית של תינוקות ברחבי הארץ הוא מחסור בתיאמין (ויטמין B<sub>1</sub>) בתחליף החלב הצמחי של חברת רמדיה
* כ' בחשוון – פיגוע תופת באיסטנבול, טורקיה – 2 מכוניות מתפוצצות מול בתי הכנסת הגדולים: "נוה שלום" ו"בית ישראל", 24 איש נהרגו, בהם 6 יהודים
* כ"ט בכסלו – הכנסת מאשרת את פירוק משרד הדתות
* ל' בכסלו – 4 הרוגים בפיגוע בתחנת אוטובוס במחלף גהה בפתח תקווה
* ו' בשבט – 11 הרוגים בפיגוע התאבדות באוטובוס בקו 19 בירושלים
* ל' בשבט – 8 הרוגים בפיגוע התאבדות באוטובוס סמוך לגן פעמון הדרור בירושלים
*כ"א באדר ー מוצאי כ' באדר נוסדה הויקיפדיה היידית (ובלועזי 13 במרץ 2004)
* כ"א באדר – פיגוע התאבדות כפול בנמל אשדוד – 10 נרצחים
* י"א באייר – רצח טלי חטואל עם ארבעת בנותיה – הילה, הדר, רוני ומירב על ידי מחבלים פלסטינים על ציר כיסופים.
* כ"ז באייר – צה"ל פותח ב"מבצע קשת בענן" שמטרתו לנקות את תשתית הטרור הגדולה שהוקמה ברפיח
* ה' בסיון – סיום "מבצע קשת בענן"
* א' באב – רצח עדי אזר, רשם בבית המשפט המחוזי בתל אביב
* ט' באב – ממשלת ישראל מאשרת חלוקת טבליות לוגול לתושבי יישובים הסמוכים לכורים גרעיניים
* י"ד באב – משה קראדי מתחיל לכהן כמפכ"ל המשטרה
* ח' באלול – גל פרידמן זוכה במדליית זהב אולימפית ראשונה לישראל, בשיט מיסטרל

==נולדו==
* י' בניסן – אוסקר גלוך, כדורגלן ישראלי

==נפטרו==
* ל' בחשוון – שולמית הראבן, סופרת ישראלית
* י"ט באדר – נתן יונתן, משורר ישראלי
* כ"ו בניסן – עבד אל–עזיז רנטיסי, טרוריסט פלסטיני, נהרג בסיכול ממוקד
* כ"ז בניסן – צילה דגן, זמרת ישראלית (נולדה ב–ה'תש"ו)
* ז' באייר – אברהם דשא (פשנל), איש בידור ותיאטרון ישראלי, ממקימי הגשש החיוור
* י' באייר – שמעון אבן, מחלוצי מדעי המחשב בישראל
* ד' בסיוון – יעקב גרונדמן, כדורגלן ומאמן כדורגל ישראלי (נולד ב–ה'תרצ"ט)
* ז' בתמוז – נעמי הורוביץ שמר, פזמונאית מלחינה וזמרת ישראלית (נולדה ב–ה'תר"צ)
* י' בתמוז – אריק לביא, זמר ושחקן ישראלי (נולד ב–ה'תרפ"ז)
* ליל ט' באב – הרב יצחק זילבר, רב, מחנך, מנהיג יהודים יוצאי ברית המועצות. פעל למען קירובם ליהדות.
* י"ח באב – אורי אדלמן, סופר ישראלי (נולד ב–ה'תשי"ח)
* ג' באלול – הסופר וחבר הכנסת לשעבר משה שמיר (נולד ה'תרפ"א)

==פרסי ישראל==
* שרה יפת – חקר המקרא
* מנחם ברינקר – חקר הספרות העברית והכללית
* דב נוי – חקר הספרות העברית והכללית
* אברהם דורון – חקר העבודה הסוציאלית
* זיוה עמישי–מייזלש – חקר תולדות האמנות
* אהרן רזין – חקר הביוכימיה
* יוסף ברנשטיין – חקר המתמטיקה
* דוד הראל – מדעי המחשב
* אסתר סמואל–כהן – חקר הסטטיסטיקה
* יגאל תומרקין – פיסול
* גילה אלמגור – קולנוע
* גיל אלדמע – זמר עברי
* יהורם גאון – זמר עברי
* הרב יצחק דוד גרוסמן – מפעל חיים – תרומה מיוחדת לחברה ולמדינה
* ליה ון–ליר – מפעל חיים – תרומה מיוחדת לחברה ולמדינה
* משה שניצר – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===
ה'תשס"א

==אירועים==
* ח' בתשרי – שלושת חיילי צה"ל: בני אברהם, עדי אביטן ועומר סוועאד נחטפים ללבנון בידי ארגון חזבאללה
* י"ג בתשרי – אספסוף פלסטיני מבצע את הלינץ' ברמאללה בשני חיילים ישראלים ומרטש גופותיהם. אירוע זה הסלים את העוינות באינתיפאדה השנייה
* ז' בכסלו – נחקק בישראל חוק זכויות התלמיד, הראשון מסוגו בעולם
* ה' בטבת – צה"ל מחסל את ראש הפת"ח בטולכרם, תאבת תאבת, בסיכול ממוקד
* י"א בטבת – הקונגרס האמריקני בראשות סגן הנשיא אל גור (בתפקידו כיו"ר הסנאט) סופר את הקולות האלקטורליים ומכריז על ג'ורג' בוש כזוכה בבחירות לנשיאות בבחירות לנשיאות ארצות הברית
* י"ח בטבת – 5,000 הרוגים ברעידת אדמה בעוצמה של 7.7 בסולם ריכטר באל סלוודור
* ג' בשבט – ועידת טאבה ננעלת ללא תוצאות
* ו' בשבט – שימוש ראשון במרגמות ברצועת עזה, הפלסטינים יורים לעבר נצרים
* י"ג בשבט – אריאל שרון זוכה בבחירות המיוחדות לראשות הממשלה
* י"ב באדר – אריאל שרון מציג את ממשלתו בפני הכנסת, ומתחיל לכהן כראש ממשלת ישראל
* ד' בניסן – בפיגוע טרור נרצחים שני אנשים לאחר שמחבל התאבד התפוצץ בתחנת דלק "השלום" בכפר סבא
* כ"ה באייר – 5 הרוגים בפיגוע התאבדות בקניון השרון בנתניה
* ג' בסיוון – קריסת אולם השמחות ורסאי בירושלים מביאה למותם של 23 בני אדם ולפציעתם של מאות – האסון החמור מסוגו בתולדות מדינת ישראל
* י"א בסיוון – 21 הרוגים בפיגוע בדולפינריום בתל אביב
* ט"ז בתמוז – פצצות מרגמה נוחתות על שכונת גילה בעיר ירושלים
* כ' באב – 15 הרוגים וכ–130 פצועים בפיגוע התאבדות במסעדת סבארו בירושלים
* כ"ג באלול – פיגועי 11 בספטמבר: טרוריסטים מארגון אל–קאעידה חוטפים ארבעה מטוסי נוסעים. שניים מהמטוסים מחריבים את מרכז הסחר העולמי בניו יורק, אחד מחריב אגף של הפנטגון, ואחד מתרסק בפנסילבניה (כנראה שיעדו היה וושינגטון די. סי.). בפיגועים נרצחים קרוב ל–3,000 בני אדם.

==נולדו==
* ח' בטבת – דני אבדיה, כדורסלן ישראלי
* כ"ו בשבט – דוד מזוז, שחקן קולנוע וטלוויזיה אמריקאי-יהודי
* י"ז באדר – אנה זק, זמרת ודוגמנית ישראלית
* י"ז בניסן – נועה קירל, זמרת ורקדנית ישראלית
* כ"ו בניסן – אודיה, זמרת ישראלית
* ח' באייר – גל גברעם, שחקנית ואושיית רשת ישראלית
* ד' בסיון – עדי ביטי, זמרת, שחקנית ומדבבת ישראלית
* י"ב באלול – יעל שלביה, דוגמנית ושחקנית ישראלית

==נפטרו==
*י"ד בחשוון – לאה רבין, רעייתו של יצחק רבין (נולדה ב–ה'תרפ"ח)
* י"ח באדר – הרב יצחק שלמה זילברמן, רב, מחנך ומייסד "שיטת זילברמן" בלימוד תורה (נולד ב–ה'תרפ"ט)
*כ"ג באייר – יוסף ידין, שחקן תיאטרון ישראלי
*ז' בסיוון – גלעד זר, קב"ט מועצה אזורית שומרון, תושב איתמר, נרצח בעת מילוי תפקידו בידי מחבלים חמושים חברי גדודי אל אקצה ( נולד כ' בחשוון ה'תשכ"א)
* כ"ו בתמוז – יחיאל די–נור (ק. צטניק), סופר השואה (נולד ב–ה'תרס"ט)
* כ' באלול – דודו דותן, בדרן ושחקן, יו"ר אמ"י (נולד בה'תש"ח)

==יצירות בספרות העברית==
*מען לא ידוע, מאת קרסמן טיילור, תרגם מאנגלית: אשר טרמון, זמורה ביתן, תל אביב

==פרסי ישראל==
* אביעזר רביצקי – מחשבת ישראל
* גבריאל סלומון – חקר החינוך
* יעקב רנד – חקר החינוך
* רות בן–ישראל – חקר המשפט
* יהושע ויסמן – חקר המשפט
* מרסל אליקים – מדעי הרפואה
* רות ארנון – מדעי הרפואה
* ברכה רמות – מדעי הרפואה
* יוסף אמרי – חקר הפיזיקה
* שמואל שטריקמן – חקר הפיזיקה
* צבי אבני – מוזיקה
* יחזקאל בראון – מוזיקה
* הרצל שמואלי – מוזיקה
* ברוך חגאי – ספורט ותרבות הגוף
* אבא אבן – מפעל חיים – תרומה מיוחדת לחברה ולמדינה
* מרדכי בן–פורת – מפעל חיים – תרומה מיוחדת לחברה ולמדינה
* יצחק שמיר – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===
ה'תש"ס

==אירועים==
* כ"א בשבט – תחילת שידורי הלוויין בישראל
* י"ד באדר ב' – האפיפיור יוחנן פאולוס השני נוחת לביקור בישראל
* י"ט באייר – צה"ל יוצא מרצועת הביטחון בדרום לבנון
* י' בתמוז – עזר ויצמן מסיים את כהונתו כנשיא המדינה
* כ"ח בתמוז – משה קצב נבחר לנשיא מדינת ישראל בהצבעה חשאית שנערכת במליאת הכנסת
* כ"ט בתמוז – משה קצב מתחיל לכהן כנשיא השמיני של מדינת ישראל

==נולדו==
ג׳ בשבט - גיא חליוא, מחזאי

==נפטרו==
* כ"א בתשרי – תד אריסון, מיליארדר
* א' בחשוון - הרב מנחם יהודה הלוי אושפיזאי, רב העיר רמת גן
* ה' בחשוון – ד"ר יוסף בורג, חבר הכנסת ושר בממשלות ישראל (נולד ה'תרס"ט)
* י"ד בשבט – מיכל ניב, שדרנית רדיו
* ט"ז בשבט – רבי אברהם שלמה בידרמן, האדמו"ר מלעלוב
* י"ח באדר א' – עפרה חזה, זמרת ישראלית (נולדה ה'תשי"ח)
* כ"ב באדר א' – קריאל גרדוש, הידוע יותר בשם העט דוש, קריקטוריסט ישראלי (נולד ה'תרפ"א)
* י"ח באדר ב' – לילי שרון, אשתו של אריאל שרון
* כ"ח בסיוון – וולטר מתאו, שחקן (נולד ב–ה'תרפ"א)
* י"ח בתמוז – הרב יוסף קאפח, מפוסקיהן החשובים של קהילות יהודי תימן (נולד ב–ה'תרע"ח)
* י"א באב – אליהו בן–אלישר, דיפלומט ופוליטיקאי ישראלי (נולד ב–ה'תרצ"ב)

==פרסי ישראל==
מקבלי פרס ישראל בשנת ה'תש"ס הם:
* מנחם הרן– חקר המקרא
* אברהם גולדברג– חקר ספרות התלמוד
* יונה פרנקל– חקר ספרות התלמוד
* הלל דלסקי – חקר הספרות הכללית
* אהרן הראל–פיש – חקר הספרות הכללית
* גד בן–עמי צרפתי – חקר הבלשנות
* שאול שקד – חקר הבלשנות
* ירמיהו יובל – חקר הפילוסופיה הכללית
* אסא כשר – חקר הפילוסופיה הכללית
* רפאל משולם – חקר הכימיה
* יוסף זינגר – הנדסה וטכנולוגיה
* אמיר פנואלי – חקר מדעי המחשב
* עמליה כהנא–כרמון – ספרות עברית ליוצרים
* מאיר ויזלטיר – ספרות עברית ליוצרים
* משה קופפרמן – ציור
* מיכאל גרוס – ציור ופיסול
* מיכה בר–עם – צילום
* שולמית אלוני – מפעל חיים – תרומה מיוחדת לחברה ולמדינה
* אריה קרול – מפעל חיים – תרומה מיוחדת לחברה ולמדינה
* שלישיית הגשש החיוור – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===
ה'תשנ"ט

==אירועים==
* ג' בחשוון - בנימין נתניהו ויאסר ערפאת חותמים על הסכם ואי
* י"ג בטבת - מטבע האירו יוצא לדרך, במקביל למטבעות המקומיים
* ז' באדר - מוקמת מפלגת המרכז
* כ"ט באדר - אריה דרעי מואשם בבית המשפט בקבלת שוחד
* ד' באייר - הטבח בתיכון קולומביין
* ד' באייר - הוקם היישוב מגרון במזרח בנימין
* ב' בתמוז - מוקם היישוב ריחן בצפון השומרון
* א' בסיוון - הקמת היישוב מבואות יריחו
* ב' בסיוון - אהוד ברק מנצח בבחירות לראשות הממשלה, וישראל אחת בראשותו מנצחת בבחירות לכנסת ה-15
* י"ג בסיוון - אותרה הצוללת אח"י דקר
* כ"ג בסיוון - הושבעה הכנסת החמש עשרה
* כ"ב בתמוז - אהוד ברק מציג את ממשלת ישראל העשרים ושמונה בפני הכנסת, ומתחיל לכהן כראש ממשלת ישראל

==נולדו==
* א' בניסן - שחר טבוך, שחקן, זמר ומנחה ישראלי
* א' באב - גיא פודוליץ', יוטיובר ישראלי

==נפטרו==
* י"ב באדר - ארז גרשטיין, מפקד חטיבת גולני ויחידת הקישור ללבנון (נולד ב-ה'תש"ך)
* כ"ד באדר - יהודי מנוחין, כנר (נולד ה'תרע"ו)
*ט' באייר - הרב משה הגר, אחיו של הרב אליעזר הגר, האדמו"ר מסערט ויז'ניץ, וראש הישיבה "יחל ישראל" של סערט ויז'ניץ משנת ה'תשכ"ה ועד מותו
* י"ז בתמוז - הרב שמואל יעקב וינברג, ראש ישיבת נר ישראל (נולד ב- 1923)
* ה' באב - מאיר אריאל, משורר וזמר עברי (נולד ב- ה'תש"ב)
* ו' באלול - חנוך לוין, סופר ומחזאי ישראלי (נולד ה'תש"ד)

==יצירות בספרות העברית==
* השנים הנעלמות והחור השחור, שבתי טבת, הוצאת דביר, תל אביב.
* פרקי בראשית, מרדכי ברויאר, אלון שבות, שני כרכים.

==פרסי ישראל==
מקבלי פרס ישראל לשנת תשנ"ט הם :
* משה אידל - חקר מחשבת ישראל
* אהרון מירסקי - חקר הספרות העברית
* מנחם צבי קדרי - חקר הלשון העברית
* מנחם בנית - חקר לשונות היהודים
* מרדכי ברויאר - ספרות תורנית ליוצרים
* אברהם שטינברג - ספרות תורנית ליוצרים
* מרים ירדני - חקר ההיסטוריה הכללית
* שמואל מורה - חקר המזרחנות
* בצלאל נרקיס - חקר תולדות האמנות
* יהושע בן אריה - חקר הגאוגרפיה
* אריה שחר - חקר הגאוגרפיה
* מישל רבל - חקר הרפואה
* יגאל כהן - חקר החקלאות
* חיים סידר - חקר הביולוגיה
* מנחם גולן - קולנוע
* דוד פרלוב - קולנוע
* יהושע רוזין - ספורט ותרבות הגוף
* אסתר רוט-שחמורוב - ספורט ותרבות הגוף
* רבקה ברגמן - תרומה מיוחדת לחברה ולמדינה
* ישעיהו וינברג - תרומה מיוחדת לחברה ולמדינה
* ברכה קאפח - תרומה מיוחדת לחברה ולמדינה

==לוח שנה==





===מאפייני לוח השנה===
ה'תשנ"ח

==אירועים==
* י"ח באדר – האפיפיור יוחנן פאולוס השני מתנצל באופן רשמי על אי-פעילותה של הכנסייה הקתולית נגד השמדת היהודים בשואה
* כ"ה באב – פרשת מוניקה לווינסקי: נשיא ארצות הברית ביל קלינטון מודה שהיה לו "קשר פיזי לא יאה" עם המתמחה בבית הלבן מוניקה לווינסקי

==נולדו==

==נפטרו==
* ז' בתשרי – יחיאל אליאש, מייסד בני עקיבא
* ה' בחשוון – ישעיה ברלין, היסטוריון והוגה דעות
* ג' בכסלו – ענת אלימלך, שחקנית ודוגמנית ישראלית, שנרצחה על ידי בן זוגה
* כ"ב בכסלו – הרב חיים כסאר, מגדולי חכמי תימן בדור העלייה
* כ"ז בכסלו – הרב ברוך יהושע ירחמיאל רבינוביץ – האדמו"ר ממונקאץ', ורבה של סאו פאולו וחולון, (נולד ה'תרע"ה)
* ב' בטבת – פרופסור יהודה אליצור – חוקר מקרא, (נולד ה'תרע"א)
* כ"ב בטבת – זבולון המר, חבר הכנסת מטעם המפד"ל ושר החינוך לשעבר
* י"ט בשבט – חיים בר און, מו"ל עיתונות ישראלי, (נולד ב-ה'תש"ד)
* י"ב באדר – הרב חיים דוד הלוי, הרב הראשי לתל אביב-יפו
* י"ח באייר – יצחק מודעי, מדינאי ישראלי, כיהן כשר בממשלת ישראל, (נולד ב-ה'תרפ"ו)
* כ"ד באייר – יעקב כ"ץ, היסטוריון ישראלי, חתן פרס ישראל, (נולד ב-ה'תרס"ד)
* י' בסיוון – הרב ישעיהו משורר, דיין, אב"ד בבית הדין הרבני בפתח תקווה וחבר בית הדין הרבני הגדול בירושלים, חלוץ רבני תימן שהתחנכו בישראל, (נולד ב-ה'תרע"ח)
* י"ט בתמוז – הרב בן-ציון אבא-שאול, ראש ישיבת פורת יוסף בירושלים, (נולד ב-ה'תרפ"ד)

==פרסי ישראל==
מקבלי פרס ישראל לשנת תשנ"ח הם:
* יהודה באואר – חקר ההיסטוריה של עם ישראל
* משה גיל – חקר ארץ ישראל
* טרודה דותן – חקר הארכאולוגיה
* יונה רוזנפלד – חקר העבודה הסוציאלית
* אריה לוי – חקר החינוך
* עמנואל מרקס – חקר הסוציולוגיה
* יהודית בירק – חקר החקלאות
* רמי רחמימוב – חקר מדעי הרפואה
* שהרן שלח – חקר המתמטיקה
* דן שכטמן – חקר הפיזיקה
* דליה רביקוביץ – שירה ליוצרים
* עמוס עוז – ספרות ליוצרים
* ליפא יהלום – אדריכלות
* דן צור – אדריכלות
* דן ריזינגר – עיצוב
* חסיה לוי-אגרון – אמנויות הבמה: מחול
* יהודית ארנון – אמנויות הבמה: מחול
* יוסי בנאי – אמנויות הבמה: תיאטרון
* יפה ירקוני – הזמר העברי
* אהוד מנור – הזמר העברי
* שרה שטרן-קטן – תרומה מיוחדת לחברה ולמדינה
* שלמה הלל – תרומה מיוחדת לחברה ולמדינה
* חיים ישראלי – תרומה מיוחדת לחברה למדינה

==לוח שנה==





===מאפייני לוח השנה===
ה'תשנ"ו

==אירועים==
*ד' בתשרי – נחתם הסכם אוסלו ב'
*י"ב בחשוון – ראש ממשלת ישראל יצחק רבין נרצח
* כ"ט בחשוון – לאחר שכיהן 18 יום כראש ממשלה בפועל, שמעון פרס מציג את ממשלתו (העשרים ושש במנין הממשלות) בפני הכנסת, ומתחיל כהונה שנייה כראש ממשלת ישראל
* ב' בטבת – דורית ביניש, לימים נשיאת בית המשפט העליון של ישראל, מושבעת לכהונת שופטת בבית המשפט העליון
* י"ג בטבת – השב"כ מחסל את יחיא עיאש, מבכירי ארגון הטרור חמאס, באמצעות טלפון סלולרי ממולכד
* י"ח בטבת – חוסיין מלך ירדן מגיע לביקור ראשון בתל אביב
* ז' בשבט – עיתון "מעריב" חושף את פרשת השמדת מנות הדם של עולי אתיופיה
* כ"ח בטבת – יאסר ערפאת נבחר למשרת יו"ר הרשות הפלסטינית
* י"ט בשבט – היסוד הסינתטי קופרניקיום נוצר לראשונה
* ה' באדר – הפיגועים באוטובוסים בקו 18 בירושלים: 26 הרוגים בפיגוע התאבדות של חמאס באוטובוס קו 18 בירושלים.
* י"ב באדר – 19 ישראלים נרצחו בפיגוע התאבדות נוסף באוטובוס מספר 18 בירושלים, שבוע לאחר קודמו.
* י"ג באדר – הפיגוע בדיזנגוף סנטר: 13 ישראלים נרצחו בפיגוע התאבדות ליד דיזנגוף סנטר בתל אביב
* כ"ב בניסן – נפתח מבצע ענבי זעם בדרום לבנון
* כ"ט בניסן – מבצע ענבי זעם: יותר ממאה פליטים מדרום לבנון נהרגים בכפר קאנא מפגז של צה"ל שנורה לעבר אנשי חזבאללה
* ח' באייר – מסתיים מבצע ענבי זעם לאחר חתימת הסכם הבנות חדש בין ישראל לסוריה ולבנון
* י"א בסיוון – מתקיימות הבחירות לכנסת הארבע עשרה ולראשות הממשלה
* י"ב בסיוון – בנימין נתניהו מנצח בבחירות הישירות לראשות הממשלה
* א' בתמוז – בנימין נתניהו מציג את ממשלתו (העשרים ושבע במנין הממשלות) בפני הכנסת, ומתחיל לכהן כראש ממשלת ישראל

==נולדו==

==נפטרו==
*ג' בתשרי - סשה ארגוב, מלחין ישראלי (נולד ה'תרע"ד)
*כ"ד בתשרי - רבי חיים זנוויל אברהמוביץ, "הרימניצער", אדמו"ר חסידי
*י"ב בחשוון - ראש ממשלת ישראל יצחק רבין נרצח
*י"ט בכסלו - הרב משה צבי נריה, מייסד ישיבות בני עקיבא המכונה "אבי דור הכיפות הסרוגות"
* א' בטבת - אהרן בקר, חבר הכנסת מטעם המערך ומזכ"ל ההסתדרות (נולד ה'תש"ו)
* ב' בטבת - עמנואל לוינס, פילוסוף יהודי-צרפתי (נולד ה'תרס"ו)
* ט' בטבת - עלי שכטמן, סופר יהודי, מחשובי סופרי היידיש (נולד ב-ה'תרס"ח)
*א' בשבט - פרופ' ישראל אלדד (שייב), מראשי הלח"י
*ט"ז באדר - הרב פנחס מנחם אלתר, האדמו"ר השישי של חסידות גור
* י"ג באייר - אמיל חביבי, סופר, חבר הכנסת מטעם מק"י ופעיל ציבור
* ח' בסיוון - חייקה גרוסמן, לוחמת ופרטיזנית בזמן השואה ופוליטיקאית ישראלית (נולדה ב-ה'תר"ף)

==פרסי ישראל==
מקבלי פרסי ישראל לשנת תשנ"ו הם:

* יהודה רצהבי - חקר לשונות היהודים
* חנא שמרוק - חקר לשונות היהודים
* שמעון זנדבנק - תרגום לעברית של ספרות ושירה
* שלמה אבינרי - חקר מדע המדינה
* משה ברש - חקר תולדות האמנות
* משה פיאמנטה - חקר המזרחנות
* מאיר שטרנברג - חקר הספרות הכללית
* אילן חת - חקר החקלאות
* יחזקאל שטיין - חקר הרפואה
* נסים אלוני - אמנויות הבמה - מחזאות
* משה אפרתי - אמנויות הבמה - מחול
* אריה נבון - אמנויות הבמה - תפאורה
* מרסל דיבואה - תרומה מיוחדת לחברה ולמדינה
* מאיר שמגר - תרומה מיוחדת לחברה ולמדינה

==לוח שנה==





===מאפייני לוח השנה===
ה'תשנ"ג

==אירועים==
* ט' בחשוון – אסון צאלים ב' – חמישה מלוחמי סיירת מטכ"ל נהרגים בעת אימון.
* י"ח בכסלו – פעילי חמאס חוטפים ורוצחים את שוטר משמר הגבול, נסים טולדנו. אירוע זה היה העילה לגירושם של כ-400 פעילי הארגון ללבנון כעבור ארבעה ימים.
* כ"ב בכסלו – 415 אנשי חמאס מגורשים ללבנון.
* כ"ב בטבת – פרשת הקלטת הלוהטת: בנימין נתניהו מודיע כי נסחט על ידי "אחד הבכירים בליכוד, המוקף חבורת פושעים" וכי קיים רומן מחוץ לנישואין
* י"ט באדר – הסופה הגדולה של 1993 פוגעת במזרח ודרום ארצות הברית
* ב' בניסן – עזר ויצמן נבחר לנשיאה השביעי של מדינת ישראל
* ז' באב – צה"ל פתח במבצע דין וחשבון כנגד החזבאללה
* י"א באב – בית המשפט העליון מזכה את איוון דמיאניוק שהואשם שהיה שומר במחנה השמדה מכל אשמה
* א' באלול – התחנה המרכזית החדשה של תל אביב נפתחת לפעילות, לאחר יותר מ-25 שנות בניה
* ב' באלול – נחתם בחשאי הסכם אוסלו א' בין ישראל לאש"ף
* ג' באלול – נחתם הראשון בהסכמי אוסלו שבין מדינת ישראל ובין אש"ף – הארגון לשחרור פלסטין
* השלמת המהפכה החוקתית המשפטית במדינת ישראל

==נולדו==
*פארימרז'אן נגי
*דבי ראיין

==נפטרו==
* י' בתשרי – יהושע בר-יוסף, סופר, מחזאי ועיתונאי עברי, זוכה פרס ביאליק (נולד ה'תרע"ב)
* כ"ט בכסלו – פייר קוליפור (פיו), צייר בלגי ויוצר הדרדסים (נולד ה'תרפ"ח)
* כ"ח בטבת – אודרי הפבורן, שחקנית, דוגמנית ופעילת סעד בריטית שנודעה בפעילותה הרבה בארגון UNICEF – קרן הטיפול בילדים של האומות המאוחדות (נולדה ה'תרפ"ט)
* כ"ה בשבט – עמוס גוטמן, במאי קולנוע ישראלי
* י' באדר – הרב משה שטינברג – רבה הראשון של קריית ים. 
* י"ח בניסן – הרב יוסף דוב הלוי סולובייצ'יק (מבוסטון), רב, פילוסוף דתי, מראשי תנועת המזרחי, וממנהיגיה הרוחניים של היהדות האורתודוקסית בארצות הברית
* ג' באייר – הרב חיים מרדכי אייזיק חדקוב, מראשי חסידות חב"ד, יו"ר המרכז לענייני חינוך ואגודת חסידי חב"ד העולמית (נולד ה'תרס"ב)
* ז' בתמוז – הרב יחזקאל דאום רב המושב רמת מגשימים, ור"מ בישיבת הגולן.

==פרסי ישראל==
מקבלי פרס ישראל לשנת תשנ"ג הם:
* דן מירון – חקר הספרות העברית
* גרשון שקד – חקר הספרות העברית
* משה בר-אשר – חקר הלשון העברית והלשונות היהודית
* גדעון גולדנברג – חקר הלשון העברית והבלשנות הכללית
* יהושע אריאלי – חקר ההיסטוריה
* חווה לצרוס-יפה – חקר ההיסטוריה
* מיכאל קונפינו – חקר ההיסטוריה
* יהושפט הרכבי – חקר מדע המדינה
* הלל פורסטנברג – מדעים מדויקים
* שלמה אלכסנדר – מדעים מדויקים
* יעקב זיו – מדעים מדויקים
* רם לוי – תקשורת, רדיו וטלוויזיה
* יעקב פרקש (זאב) – תקשורת, עיתונות

==לוח שנה==





===מאפייני לוח השנה===
ה'תשנ"ב

==אירועים==
* כ"ב בחשוון - נפתחת ועידת מדריד, שנועדה לקדם את תהליך השלום בין ישראל למדינות ערב
* כ"ז בחשוון - ועידת מדריד ננעלה מבלי שהושגו בה הישגים של ממש
* י"ט בטבת - התפרקות ברית המועצות
* י"א באדר א' - "ליל הקלשונים": שלושה חיילים נרצחים על ידי ערבים ישראלים בבסיס טירונים ליד קיבוץ גלעד
* י"ב באדר א' - צה"ל מחסל את עבאס מוסאווי, מזכ"ל החזבאללה, לאחריו יתמנה לתפקיד חסן נסראללה
* כ"ז באדר א' - הרבי מלובביץ', רבי מנחם מנדל שניאורסון נפגע משבץ מוחי
* ד' באדר ב' - סיעות רצ, מפ"ם ושינוי מקימות את מרצ
* י"ב באדר ב' - הפיגוע בשגרירות ישראל בארגנטינה: 22 הרוגים ו-252 פצועים בפיצוץ מכונית תופת מול שגרירות ישראל בבואנוס איירס, על ידי ארגון הג'יהאד האיסלאמי
* י"ח באייר - דורון אראל הוא הישראלי הראשון שמעפיל לפסגת האוורסט
* כ"ח באייר - נחתמה אמנת ירושלים המצהירה על אמוניה של מדינת ישראל לבירתה ירושלים
* כ"ב בסיוון - הבחירות לכנסת השלוש עשרה, בהן זכתה מפלגת העבודה בראשות יצחק רבין
* י"ב בתמוז - יצחק רבין מציג את ממשלתו בפני הכנסת, ומתחיל כהונה שנייה כראש ממשלת ישראל
* כ"ט בתמוז - יעל ארד זוכה במדליית כסף בג'ודו באולימפיאדת ברצלונה; זוהי המדליה האולימפית הראשונה שבה זכה ספורטאי ישראלי

==נולדו==

==נפטרו==
* ה' בתשרי - הרב ברוך שלום הלוי אשלג, אדמו"ר ומפיץ תורת הקבלה, (נולד ב-ה'תרס"ז)
* כ' בטבת - איתן לבני, פעיל אצ"ל וחבר הכנסת מטעם הליכוד
* כ"ה בטבת - גרייס הופר, מתכנתת, מחלוצי המחשוב (נולדה ב-ה'תרס"ז)
* ד' באדר ב' - מנחם בגין, ראש הממשלה השישי של מדינת ישראל וחתן פרס נובל לשלום (נולד ב-ה'תרע"ג)
* י' באדר ב' - ישעיה תשבי, חוקר קבלה (נולד ב-ה'תרס"ח)
* י"ז בסיוון - מרדכי ארדון, מגדולי ציירי ישראל (נולד ב-ה'תרנ"ו)
* כ"ז בסיוון - מיכאל טל, אלוף עולם בשחמט (נולד ב-ה'תרצ"ו)
* ז' בתמוז - הרב שמחה בונים אלתר, האדמו"ר החמישי של חסידות גור
* כ"א בתמוז - יעקב חזן, פוליטיקאי ישראלי, חבר הכנסת, חבר קיבוץ ומחנך (נולד ב-ה'תרנ"ט)

==פרסי ישראל==
מקבלי פרס ישראל לשנת תשנ"ב הם:

* שאול ישראלי - מדעי היהדות 
* יהודה קיל - מדעי היהדות 
* דניאל שפרבר - מדעי היהדות 
* משה ליסק - מדעי החברה 
* דוד נבון - מדעי החברה 
* ראובן פוירשטיין - מדעי החברה 
* דוד ארליק - מדעי החיים 
* יצחק ואהל - מדעי החיים 
* אמיל חביבי - ספרות ערבית 
* אבות ישורון - שירה עברית'

==לוח שנה==





===מאפייני לוח השנה===
ה'תשנ"א

==אירועים==
* י"ד בתשרי - איחוד מחדש של גרמניה - גרמניה המזרחית חדלה מלהתקיים
* כ"ט בתשרי - נלכד "האופנובנק" רוני ליבוביץ'
* י"ב בכסלו - מועצת הביטחון של האו"ם מקבלת את החלטה 678, ובה אולטימטום לעיראק להסיג את כוחותיה מכווית עד כ"ט בטבת ה'תשנ"א
* כ"ו בטבת - מלחמת המפרץ - הקונגרס האמריקאי מאשר שימוש בכוח כדי להסיג את עיראק מכווית
* כ"ט בטבת - תום האולטימטום האמריקאי על עיראק, מחרתיים מאותו יום החל מבצע "סופה במדבר" (מלחמת המפרץ)
* א' בשבט - החל מבצע "סופה במדבר", הידוע כמלחמת המפרץ
* ב' בשבט - התקפת הטילים הראשונה של עיראק נגד ישראל במלחמת המפרץ הראשונה
* י"ד באדר - מסתיימת מלחמת המפרץ: ג'ורג' בוש מכריז ש"כווית שוחררה" ומודיע על הפסקת אש
* י"א בסיוון - מתחיל מבצע שלמה להעלאת יהודי אתיופיה לארץ. המבצע מסתיים למחרת
* י"ב בסיוון - מבצע שלמה מסתיים, בו עלו כ-15,000 יהודי אתיופיה תוך 34 שעות ברכבת אווירית לארץ
* י"ג בתמוז - בית שמש קיבלה מעמד של עיר

==נולדו==
* כ"א בכסלו - סטטיק, זמר ישראלי
* י"ט בשבט - לירן דנינו, זמר, מלחין, פזמונאי ומוזיקאי ישראלי
* י"א בתמוז - טיטי איינאו, דוגמנית ישראלית

==נפטרו==
* כ"ה בתשרי - ליאונרד ברנשטיין, מלחין ומנצח יהודי-אמריקני (נולד ה'תרע"ח)
* י"ב בחשוון - הרב יהודה צדקה - ראש ישיבת פורת יוסף
* י"ח בחשוון - נרצח הרב מאיר כהנא, חבר הכנסת ומנהיג פוליטי ימני רדיקלי. (נולד ה'תרצ"ב)
* ה' בטבת - הרב אברהם זיידה הלר, ראש ישיבה בצפת וממנהיגי הציבור הדתי בעיר (נולד ה'תרנ"ד)
* כ"ג בשבט - עמוס ירקוני, בדואי ישראלי, מלוחמי צה"ל
* כ"ד באייר - רודולף סרקין, פסנתרן יהודי-אוסטרי, (נולד ב-ה'תרס"ג)
* כ"ד בסיוון - סטן גץ, מוזיקאי ג'אז (נולד ב-ה'תרפ"ז)
* כ"ז בסיוון - חיים ליברמן, חוקר חסידות, ביבליוגרף, מנהל ספריית חב"ד ומזכירו האישי של האדמו"ר יוסף יצחק שניאורסון מחב"ד.
* ח' בתמוז - יצחק וולפסון, איש עסקים ופילנתרופ יהודי-בריטי
* י"ט בתמוז - מייקל לנדון, שחקן ובמאי יהודי אמריקאי (נולד ב-ה'תרצ"ו)
* כ"ג בתמוז - הווארד נמרוב, משורר יהודי-אמריקאי (נולד ב-ה'תר"ף)
* י"ג באב - יצחק בשביס-זינגר, מגדולי הסופרים ביידיש, חתן פרס נובל לספרות 1978
* ו' באלול - הרב מאיר האיתן, רב השומרון, וממקימי היישוב קרני שומרון.

==פרסי ישראל==
מקבלי פרס ישראל לשנת תשנ"א הם:

* חיים ביינארט - מדעי היהדות 
* נעמי פיינברון-דותן - ידע ארץ ישראל 
* משה לנדוי - משפטים 
* דניאל פרידמן - משפטים 
* אלחנן הלפמן - כלכלה 
* שמואל אגמון - מדעים מדויקים 
* דב פרומן - מדעים מדויקים 
* דבורה ברטונוב - אמנות הבד והבימה 
* יוסף ידין - אמנות הבד והבימה 
* מרים בן-פורת - תרומה מיוחדת לחברה ולמדינה 
* סטף ורטהיימר - תרומה מיוחדת לחברה ולמדינה 
* מפעל ישיבות ההסדר - תרומה מיוחדת לחברה ולמדינה

==לוח שנה==





===מאפייני לוח השנה===
ה'תש"ן

==אירועים==
* י"ב בחשוון - איחוד גרמניה: נפילת חומת ברלין 
* כ"ג בתשרי - נחתם הסכם טאיף שסיים את מלחמת האזרחים בלבנון
* ה' בטבת - מונפק המטבע שערכו חמישה שקלים חדשים
* י"ח בשבט -"ליל המיקרופונים" במרכז הליכוד
* י"ח באדר - ממשלת יצחק שמיר נופלת בהצבעת אי אמון בכנסת, במסגרת "התרגיל המסריח"
* א' בניסן - התרגיל המסריח: הרב אלעזר מנחם מן שך נואם את נאום השפנים והחזירים נגד המערך והקיבוצים
* ט"ז בניסן - התרגיל המסריח: שמעון פרס עומד להציג את ממשלתו בפני הכנסת, אבל ברגע האחרון מגלה ששניים מחברי הכנסת של אגודת ישראל לא מתכוונים לתמוך בה
* כ"ה באייר - עמי פופר רוצח שבעה פועלים ערבים
* י"ח בסיוון - התרגיל המסריח: יצחק שמיר מציג את ממשלתו בפני הכנסת
* ו' בתמוז - מוקם היישוב אלון
* י"א באב - תחילת מלחמת המפרץ הראשונה: עיראק פולשת לכווית
* י"ד באב - נחטפו ונרצחו שני נערים ליאור טובול ורונן לוי קרמני על ידי פלסטינים בשכונת רמות בירושלים

==נולדו==
* כ"ט בתשרי - שיר אלמליח, דוגמנית ישראלית
* י"ח בכסלו - לי בירן, זמר, מוזיקאי ושחקן ישראלי
* ה' בשבט - אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי
* ט' באדר - אסתי גינזבורג, דוגמנית ישראלית
* י"ד בניסן – נפתלי קמפה, מוזיקאי חסידי ישראלי
* י"ד בניסן - תם אהרון, סטנדאפיסט, תסריטאי וסאטיריקן ישראלי
* כ"ב באייר - עמליה דואק, עיתונאית ואשת רדיו ישראלית
* כ"ב באייר - אלי קרן-אסף, שחקנית ישראלית
* כ"ד באב - שיר מורנו, שחקנית ודוגמנית ישראלית
* י"ג באלול - אורטל עמר, מנחת טלוויזיה וכתבת ישראלית
* י"ג באלול - אלינה לוי, שחקנית, דוגמנית ומנחה ישראלית

==נפטרו==
* כ"ב בטבת - ארתור גולדברג, פוליטיקאי ומשפטן יהודי-אמריקאי (נולד ב-ה'תרס"ח)
* כ"ט בטבת - הנסיך היגשיקוני, ראש ממשלת יפן (נולד ב-ה'תרמ"ח)
* כ"ה בשבט - ורדינה שלונסקי, מלחינה ופסנתרנית ישראלית (נולדה ב-ה'תרס"ה)
* כ"ו בשבט - הרב אפרים בורודיאנסקי, ראש כולל "שבט מיהודה" להכשרת דיינים, עורך האנציקלופדיה התלמודית, כיהן במשך תקופה קצרה כראש ישיבת באר יעקב
* ז' באב - ברונו קרייסקי, קנצלר אוסטריה (נולד ב-ה'תרע"א)

==פרסי ישראל==
מקבלי פרס ישראל לשנת תש"ן הם:

* מאיר ויס - מדעי היהדות 
* נתן שפיגל - מדעי הרוח 
* צבי יעבץ - מדעי הרוח 
* משה אלטבאואר - מדעי הרוח 
* משה פריבס - מדעי החיים 
* מאיר וילצ'ק - מדעי החיים 
* אלכסנדר לויצקי - מדעי החיים 
* יחזקאל שטרייכמן - ציור 
* השייח' אמין טריף - תרומה מיוחדת לחברה ולמדינה 
* רענן ויץ - תרומה מיוחדת לחברה ולמדינה 
* ישראל פולק - תרומה מיוחדת לחברה ולמדינה 

==לוח שנה==





===מאפייני לוח השנה===
ה'תשמ"ט

==אירועים==
* ח' בתשרי - הלוויין הישראלי הראשון, אופק 1, משוגר לחלל באמצעות טיל שביט
* כ"ד בתשרי - ועדת הבחירות המרכזית פוסלת את רשימת "כך" של הרב מאיר כהנא מהשתתפות בבחירות לכנסת
* כ"א בחשוון - הליכוד בראשות יצחק שמיר זוכה בבחירות לכנסת ה-12
* כ"ח בכסלו - יאסר ערפאת מכריז על הכרתו בזכות הקיום של ישראל
* ה' בטבת - יאסר ערפאת נואם בעצרת האו"ם שמתכנסת במיוחד לכבודו בז'נבה
* י"ג בטבת - טרור: 270 הרוגים בפיצוץ טיסת פאן אם 103 מעל לוקרבי שבסקוטלנד
* י"ד בטבת - יצחק שמיר מציג את ממשלתו השלישית (העשרים ושלוש במנין הממשלות) בפני הכנסת
* י"ז בטבת - מוקם המשרד לאיכות הסביבה

==נולדו==
* כ' בתמוז - דניאל רדקליף, שחקן בריטי ממוצא יהודי, המוכר בעיקר בעקבות גילום דמותו של הארי פוטר
* ט' באב - בן שהר, כדורגלן ישראלי

==נפטרו==
* כ"ב בחשוון - מנחם סבידור, יושב ראש הכנסת לשעבר (נולד ה'תרע"ח)
* כ"ז בטבת - דבורה נצר, חברת הכנסת מטעם מפא"י.
* ט"ז באדר א' - משה אונא, מראשי הקיבוץ הדתי וחבר הכנסת מטעם המפד"ל (נולד ב-ה'תרס"ג)
* י"א בסיוון - יצחק יעקב וייס, רבה של העדה החרדית (נולד ב-ה'תרס"א)
* י"ט בסיוון - מנחם שטרן, פרופסור להיסטוריה של עם ישראל, מגדולי חוקרי תקופת הבית השני (נולד ב-ה'תרפ"ה)

==פרסי ישראל==
מקבלי פרס ישראל לשנת תשמ"ט הם:

* שמואל ורסס - חקר הספרות העברית 
* ישראל ייבין - חקר הלשון העברית 
* חיים הררי - מדעים מדויקים 
* יקיר אהרונוב - מדעים מדויקים 
* אליהוא כ"ץ - מדעי החברה 
* מכון וינגייט - ספורט וחינוך לתרבות הגוף 
* איאן פרומן - ספורט וחינוך לתרבות הגוף 
* יעקב חזן - תרומה מיוחדת לחברה ולמדינה 
* בת שבע דה רוטשילד - תרומה מיוחדת לחברה ולמדינה 
* החברה לחקירת ארץ-ישראל ועתיקותיה - תרומה מיוחדת לחברה ולמדינה

==לוח שנה==





===מאפייני לוח השנה===